pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-"ปนัดดา" พบปะนักเรียน รร.บางปะกอกวิทยาคม
วันอังคารที่ 4 กรกฎาคม 2560
"ปนัดดา" พบปะนักเรียน รร.บางปะกอกวิทยาคม
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เยี่ยมเยียนพบปะสนทนากับผู้บริหาร คณาจารย์ และลูกหลานนักเรียน โรงเรียนบางปะกอกวิทยาคม เรื่อง 'โรงเรียนคุณธรรม'
ม.ล.ปนัดดา ดิศกุลกล่าวว่า การได้มาพบปะกับคณาจารย์และลูกหลานนักเรียนโรงเรียนบางปะกอกวิทยาคมในครั้งนี้สร้างความประทับใจอย่างยิ่ง เนื่องจากโรงเรียนบางปะกอกมีประเพณีและวัฒนธรรมที่น่าชื่นชมคือ ภายหลังกิจกรรมหน้าเสาธงลูกหลานนักเรียนจะแสดงความเคารพครูอาจารย์ และรุ่นน้องเคารพรุ่นพี่ด้วยการไหว้ ซึ่งสิ่งเหล่านี้เป็นวัฒนธรรมจารีตประเพณีที่ดีงาม และเป็นกิริยามารยาทที่งดงาม
นอกจากนี้ ขอฝากข้อคิดกับลูกหลานนักเรียนโรงเรียนบางปะกอกวิทยาคม โดยขอให้ปฏิบัติตนเป็นคนดีของสังคมเดินตามรอยเบื้องพระยุคลบาทของในหลวงรัชกาลที่ 9รวมทั้งมีอัธยาศัยไมตรี เป็นสุภาพชน ยึดหลักรู้-รัก-สามัคคี และเข้าใจ เข้าถึง พัฒนา ตลอดจนนํากิจกรรมนันทนาการ และการแข่งขันกีฬาสีภายในมาสร้างความรักและความสามัคคีของลูกหลานนักเรียนทุกคน
สําหรับการมาเยี่ยมเยียนในครั้งนี้ เพื่อมาขอความร่วมมือผู้บริหาร คณาจารย์ และลูกหลานนักเรียนโรงเรียนบางปะกอกวิทยาคมทุกคน ให้ช่วยกันขับเคลื่อนโครงการโรงเรียนคุณธรรมซึ่งมีตัวชี้วัดที่เป็นรูปธรรม 5 ข้อ ได้แก่ 1) ความพอเพียง 2) ความกตัญญู 3) ความซื่อสัตย์สุจริต 4) ความรับผิดชอบ และ 5) การมีอุดมการณ์คุณธรรมจริยธรรม เพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช รัชกาลที่ 9
"โรงเรียนบางปะกอกวิทยาคม" เกิดจากดําริของท่านพระครูประศาสน์ สิกขกิจ (พริ้ง อินทโชติ) อดีตเจ้าอาวาสวัดบางปะกอก ที่ต้องการให้กระทรวงศึกษาธิการตั้งโรงเรียนมัธยมศึกษาในตําบลนี้ โดยได้อาศัยตึก 2 ชั้น ของโรงเรียนธรรมวินัยของวัดบางปะกอกเป็นสถานที่จัดการเรียนการสอน และเปิดสอนครั้งแรกเมื่อวันที่ 17 พฤษภาคม 2492 ในระดับชั้นมัธยมศึกษาปีที่ 1 จากนั้นในปีการศึกษา 2517 โรงเรียนได้รับอนุมัติให้เปิดสอนชั้นมัธยมศึกษาตอนปลาย
จนกระทั่งปัจจุบันโรงเรียนบางปะกอกวิทยาคม เป็นโรงเรียนรัฐบาลประเภทสหศึกษาขนาดใหญ่พิเศษ สังกัดสํานักงานคณะกรรมการการศึกษาขั้นพื้นฐาน กระทรวงศึกษาธิการ จัดการเรียนการสอนในระดับชั้นมัธยมศึกษาตอนต้น และระดับชั้นมัธยมศึกษาตอนปลาย มีนักเรียนจํานวน 2,817 คน โดยมีนายโสภณ กมล เป็นผู้อํานวยการสถานศึกษา
วิสัยทัศน์: โรงเรียนบางปะกอกวิทยาคมเป็นผู้นําการจัดการศึกษาสู่มาตรฐานสากล บนพื้นฐานความเป็นไทย
คําขวัญ: “คุณธรรมเด่น เน้นรอบรู้ สู่สากล บนพื้นฐานของความเป็นไทย”
อัตลักษณ์ของผู้เรียน คือ “ผู้ดีบางปะกอก” เป็นลูกที่ดีของพ่อแม่ เป็นศิษย์ที่ดีของครู เป็นสมาชิกที่ดีของสังคม
สีประจําโรงเรียน สีชมพู-เขียว โดยสีชมพู หมายถึงความรับผิดชอบและวิจารณญาณอันเกิดจากสภาพสมองจิตใจแจ่มใสพร้อมทั้งร่างกายที่แข็งแรง ส่วนสีเขียว หมายถึงความเจริญก้าวหน้าและความสามารถในการทํางานทุกชนิด อันเกิดจากความอดทน ความชํานาญ สมรรถภาพและความพยายามในการทํางานสูง
อรพรรณ ฤทธิ์มั่น, บัลลังก์ โรหิตเสถียร: สรุป/รายงาน
ยุทธพงศ์ เลือกกลั่นดี: ถ่ายภาพ
3/7/2560
รัฐบาลไทย-ข่าวทำเนียบรัฐบาล-ธ.ก.ส. พักต้นเงินและดอกเบี้ย ให้กับ SMEs เกษตร พร้อมมอบสินเชื่อดอกเบี้ยต่ำ 2% ต่อปี ปลอดดอกเบี้ย 6 เดือนแรก [กระทรวงการคลัง]
วันเสาร์ที่ 25 เมษายน 2563
ธ.ก.ส. พักต้นเงินและดอกเบี้ย ให้กับ SMEs เกษตร พร้อมมอบสินเชื่อดอกเบี้ยต่ํา 2% ต่อปี ปลอดดอกเบี้ย 6 เดือนแรก [กระทรวงการคลัง]
ธ.ก.ส. พร้อมขับเคลื่อนนโยบาย ธปท. โดยพักชําระหนี้ต้นเงินและดอกเบี้ยอัตโนมัติ 6 เดือน เพื่อช่วยเหลือผู้ประกอบการ SMEs เกษตร ที่มีวงเงินกู้ไม่เกิน 100 ล้านบาท และจัด Soft Loan ช่วยเหลือผู้ประกอบการ SMEs เกษตร ที่มีวงเงินกู้ไม่เกิน 500 ล้านบาท
ธ.ก.ส. พร้อมขับเคลื่อนนโยบาย ธปท. โดยพักชําระหนี้ต้นเงินและดอกเบี้ยอัตโนมัติ 6 เดือน เพื่อช่วยเหลือผู้ประกอบการ SMEs เกษตร ที่มีวงเงินกู้ไม่เกิน 100 ล้านบาท และจัด Soft Loan ช่วยเหลือผู้ประกอบการ SMEs เกษตร ที่มีวงเงินกู้ไม่เกิน 500 ล้านบาท โดยสนับสนุนสินเชื่อไม่เกินร้อยละ 20 ของยอดหนี้คงค้าง ณ 31 ธันวาคม 2562 อัตราดอกเบี้ย 2% ต่อปี ปลอดดอกเบี้ยใน 6 เดือนแรก
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากมติ คณะรัฐมนตรี เมื่อวันที่ 7 เมษายน 2563 เห็นชอบให้ตราพระราชกําหนดการให้ความช่วยเหลือทางการเงินแก่วิสาหกิจขนาดกลางและขนาดย่อมที่ได้รับผลกระทบจากการแพร่ระบาดของโรคติดเชื้อไวรัสโคโรนา และมีผลบังคับ เมื่อวันที่ 19 เมษายน 2563 ที่ผ่านมา โดยให้ธนาคารแห่งประเทศไทยดําเนินการมาตรการเลื่อนกําหนดการชําระหนี้ และการสนับสนุนสินเชื่อใหม่ (Soft Loan) เพื่อช่วยเหลือผู้ประกอบการที่ได้รับผลกระทบทั้งทางตรงและทางอ้อมจากการระบาดของเชื้อไวรัส COVID - 19 และปัญหาอื่น ๆ ให้มีเงินทุนหมุนเวียน เสริมสภาพคล่องในการดําเนินธุรกิจ ช่วยรักษาระดับการจ้างงาน และเป็นแรงขับเคลื่อนเศรษฐกิจของประเทศ โดย ธ.ก.ส. พร้อมให้ความช่วยเหลือผ่านมาตรการ ดังนี้
1) มาตรการพักชําระหนี้ธุรกิจ SMEs โดยพักชําระหนี้ต้นเงินและดอกเบี้ย 6 เดือน ตั้งแต่เมษายน ถึง กันยายน 2563 แบบอัตโนมัติทุกราย ให้กับลูกค้า SMEs และ SMEs เกษตร ของ ธ.ก.ส. ได้แก่ เกษตรกร บุคคล ผู้ประกอบการ (นิติบุคคล) กลุ่มเกษตรกร วิสาหกิจชุมชน กองทุนหมู่บ้านหรือชุมชน และสหกรณ์ภาคการเกษตร ที่ประกอบธุรกิจในกระบวนการรวบร
รัฐบาลไทย-ข่าวทำเนียบรัฐบาล-รัฐมนตรีเกษตรฯ สั่งสแกนสถานการณ์น้ำทั่วประเทศใกล้ชิด เตรียมวางแผนบริหารจัดการน้ำรับภัยแล้ง
วันจันทร์ที่ 30 มกราคม 2560
รัฐมนตรีเกษตรฯ สั่งสแกนสถานการณ์น้ําทั่วประเทศใกล้ชิด เตรียมวางแผนบริหารจัดการน้ํารับภัยแล้ง
รัฐมนตรีเกษตรฯ สั่งสแกนสถานการณ์น้ําทั่วประเทศใกล้ชิด เตรียมวางแผนบริหารจัดการน้ํารับภัยแล้ง แม้ในภาพรวมสถานการณ์น้ําใช้การลุ่มเจ้าพระยาปีนี้มากกว่าในรอบ 4 ปี พร้อมยันแผนจัดการน้ําเขื่อนลําตะคองไม่  กระทบการอุปโภค-บริโภค
พล.อ.ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยว่า สถานการณ์ในภาพรวมน้ําใช้การได้ใน 34 เขื่อนหลัก ณ ปัจจุบัน ( 30 ม.ค. 60) มีน้ําใช้การได้ 23,947 ล้าน ลบ.ม. มากกว่าปีที่แล้ว 9,269 ล้าน ลบ.ม. ปีที่แล้ว ณ วันเดียวกัน มีน้ําใช้การได้ 14,678 ล้าน ลบ.ม. ขณะที่ปริมาณน้ําใช้การใน 4 เขื่อนหลักลุ่มเจ้าพระยา ณ ปัจจุบัน ( 30 ม.ค. 60) มีน้ําใช้การได้ 8,252 ล้าน ลบ.ม. มากกว่าปีที่แล้ว 4,795 ล้าน ลบ.ม. โดยปีที่แล้ว ณ วันเดียวกัน มีน้ําใช้การได้ 3,457 ล้าน ลบ.ม. และ มีมากกว่า ณ วันเดียวกันของปี 2556, 2557 และ 2558 ซึ่งมีน้ําใช้การได้ 6,331 , 6,460 และ 6,288 ล้าน ลบ.ม. ตามลําดับ ดังนั้น ในพื้นที่ลุ่มน้ําเจ้าพระยา 22 จังหวัด จึงไม่น่าจะมีปัญหา แต่อย่างไรก็ตาม ได้สั่งการให้กรมชลประทานติดตามสถานการณ์น้ํา โดยประสานข้อมูลจากหน่วยงานที่เกี่ยวข้องอย่างใกล้ชิด โดยเฉพาะเขื่อนที่มีน้ําใช้การในปริมาณน้อย
โดยจากข้อมูลสถานการณ์ในอ่างเก็บน้ําหลังสิ้นสุดฤดูฝน และเริ่มเข้าสู่ฤดูแล้ง ณ วันที่ 1 พ.ย. 59 จากข้อมูลของกรมชลประทาน พบว่า 10 เขื่อนที่มีปริมาณน้ําน้อย แบ่งเป็น 2 กลุ่ม ได้แก่ กลุ่มที่สามารถสนับสนุนน้ําเพื่อการอุปโภคบริโภค และ รักษาระบบนิเวศ แต่ไม่สามารถสนับสนุนน้ําเพื่อการเกษตรได้ มีจํานวน 5 เขื่อน ได้แก่ เขื่อนลําตะคอง เขื่อนลําพระเพลิง เขื่อนมูลบน เขื่อนลําแชะ และ เขื่อนปราณบุรี ส่วนกลุ่มที่ 2 คือ สามารถสนับสนุนน้ําเพื่อการอุปโภคบริโภค รักษาระบบนิเวศ และ พืชไรพืชผักเท่านั้น แต่ไม่สามารถสนับสนุนน้ําเพื่อการปลูกข้าวนาปรังได้ จํานวน 5 เขื่อน ได้แก่ เขื่อนลํานางรอง เขื่อนศรีนครินทร์ เขื่อนวชิราลงกรณ์ เขื่อนแก่งกระจาน และ เขื่อนบางลาง ซึ่งข้อมูลข้างต้นทุกหน่วยงานในกระทรวงเกษตรฯ จะใช้เป็นข้อมูลในการวางแผนให้การช่วยเหลือพื้นที่เกษตรที่จะได้รับผลกระทบล่วงหน้าและทันต่อสถานการณ์
พลเอก ฉัตรชัย ได้กล่าวเพิ่มเติมถึงสถานการณ์ในเขื่อนลําตะคองอีกว่า คณะกรรมการจัดการชลประทาน (JMC) ได้มีการประชุมเรื่องการจัดสรรน้ํา และการดําเนินการในช่วงฤดูแล้ง ปี 2559/60 มีมติให้ระบายน้ําจากเขื่อนลําตะคองในอัตราไม่เกิน 5 ลบ.ม./วินาที หรือ ไม่เกินวันละ 0.432 ล้าน ลบ.ม. เพื่อจัดสรรน้ําในการอุปโภค-บริโภค การประปา จํานวน 81 แห่งซึ่งมีความต้องการใช้น้ําวันละ 0.213 ล้าน ลบ.ม. การรักษาระบบนิเวศ และ คุณภาพน้ําในลําตะคอง/ลําบริบูรณ์ ไม่สามารถสนับสนุนภาคเกษตรได้ โดยปัจจุบัน ณ วันที่ 30 ม.ค. 60 เขื่อนลําตะคองมีปริมาณน้ําใช้การได้เพียง 87 ล้าน ลบ.ม. ระบายน้ําในอัตรา 4 ลบ.ม./วินาที (0.345 ล้าน ลบ.ม./วัน) จะมีน้ําใช้ได้อีก 252 วัน หรือประมาณ 8 เดือนกว่า ดังนั้น จึงมั่นใจว่าจะมีน้ําเพื่อการอุปโภค-บริโภคใช้อย่างเพียงพอจนถึงสิ้นเดือน ก.ค. 60 แต่อย่างไรก็ตาม เพื่อให้ปริมาณน้ําใช้การเป็นไปตามแผน ขอให้ทุกส่วนร่วมกันใช้น้ําอย่างประหยัดและเกิดประสิทธิภาพสูงสุด
.....................................................
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-“ยุติธรรม” ประชุมคณะกรรมการพิจารณากฎหมายและการบังคับใช้ ครั้งที่ ๔/๒๕๖๒
วันพฤหัสบดีที่ 15 สิงหาคม 2562
“ยุติธรรม” ประชุมคณะกรรมการพิจารณากฎหมายและการบังคับใช้ ครั้งที่ ๔/๒๕๖๒
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการพัฒนากฎหมายและการบังคับใช้ ครั้งที่ ๔/๒๕๖๒
ในวันพฤหัสบดีที่ ๑๕ สิงหาคม ๒๕๖๑ เวลา ๐๙.๓๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะอนุกรรมการพัฒนากฎหมายและการบังคับใช้ ครั้งที่ ๔/๒๕๖๒
โดยมี นายวัลลภ นาคบัว ผู้อํานวยการสํานักงานกิจการยุติธรรม และคณะอนุกรรมการผู้ทรงคุณวุฒิ
พร้อมด้วยผู้แทนจากหน่วยงานที่เกี่ยวข้อง เข้าร่วมประชุมฯ
ทั้งนี้ ในการประชุมคณะอนุกรรมการพัฒนากฎหมายและการบังคับใช้ฯ ได้พิจารณา
การจัดการข้อมูลประวัติการกระทําความผิด โดยที่ประชุมได้พิจารณาและเห็นชอบในหลักการ
ของร่างพระราชบัญญัติประวัติอาชญากรรม ตามที่ฝ่ายเลขานุการเสนอ และมอบหมายให้มีการศึกษา
และพิจารณาเพิ่มเติม ดังนี้ ๑. เรื่องนายทะเบียนที่จะทําหน้าที่ในการจัดการข้อมูล
๒. เรื่องการลบประวัติ ๓. เรื่องฐานความผิดร้ายแรงที่จะให้มีการเปิดเผย
๔. เรื่องระยะเวลาที่จะให้มีการเปิดเผยอาชญากรรมได้
รวมถึงความจําเป็นในการบัญญัติบทกําหนดโทษและบทเฉพาะกาล
เพื่อให้เกิดความเหมาะสมและสอดคล้องกับสภาพบริบทของสังคมไทยมากขึ้น
ทั้งนี้ให้ฝ่ายเลขานุการจะนําร่างพระราชบัญญัติประวัติอาชญากรรม พ.ศ. ....
ไปรับฟังความคิดเห็นและเสนอให้คณะอนุกรรมการฯ พิจารณา ต่อไป
รัฐบาลไทย-ข่าวทำเนียบรัฐบาล-พิธีลงนามกรอบความร่วมมือฉบับที่ 4 ของเครือข่ายการพัฒนาการศึกษาด้านวิศวกรรมในเอเชียตะวันออกเฉียงใต้ ภายใต้เครือข่ายมหาวิทยาลัยอาเซียน
วันจันทร์ที่ 4 ธันวาคม 2560
พิธีลงนามกรอบความร่วมมือฉบับที่ 4 ของเครือข่ายการพัฒนาการศึกษาด้านวิศวกรรมในเอเชียตะวันออกเฉียงใต้ ภายใต้เครือข่ายมหาวิทยาลัยอาเซียน
รศ.นพ.โศภณ นภาธร ผู้ช่วยรัฐมนตรีประจํากระทรวงศึกษาธิการ ร่วมเป็นประธานในพิธีลงนามกรอบความร่วมมือฉบับที่ 4 ของเครือข่ายการพัฒนาการศึกษาด้านวิศวกรรมในเอเชียตะวันออกเฉียงใต้ ภายใต้เครือข่ายมหาวิทยาลัยอาเซียน
รศ.นพ.โศภณ นภาธร ผู้ช่วยรัฐมนตรีประจํากระทรวงศึกษาธิการ ร่วมเป็นประธานในพิธีลงนามกรอบความร่วมมือฉบับที่4ของเครือข่ายการพัฒนาการศึกษาด้านวิศวกรรมในเอเชียตะวันออกเฉียงใต้ภายใต้เครือข่ายมหาวิทยาลัยอาเซียน
เมื่อวันศุกร์ที่1ธันวาคม2560เวลา16.30น. ณ ห้อง Grand Ballroom โรงแรมมณเฑียร ริเวอร์ไซด์ พระราม3กรุงเทพมหานครรศ.นพ.โศภณ นภาธรร่วมเป็นประธานในพิธีลงนามกรอบความร่วมมือฉบับที่4ของเครือข่ายการพัฒนาการศึกษาด้านวิศวกรรมในเอเชียตะวันออกเฉียงใต้ภายใต้เครือข่ายมหาวิทยาลัยอาเซียน (ASEAN University Network/Southeast Asian Engineering Education Development:AUN/SEED-Net) โดยมีผู้เข้าร่วม อาทิ ดร.วัฒนาพร ระงับทุกข์ รองปลัดกระทรวงศึกษาธิการ,เจ้าหน้าที่อาวุโสด้านการศึกษาของอาเซียน (ASEAN Senior Officials Meeting on Education–ASEAN:SOM-ED) และสํานักเลขาธิการอาเซียน ร่วมลงนามกับสถาบันระดับอุดมศึกษาของอาเซียนและญี่ปุ่นด้วย
รศ.นพ.โศภณ นภาธรกล่าวถึงความสําคัญของการพัฒนาทรัพยากรบุคคลด้านวิศวกรรมศาสตร์และเทคโนโลยีในภูมิภาค โดยเชื่อมั่นว่าการดําเนินความร่วมมือระหว่างอาเซียนกับญี่ปุ่น ภายใต้กรอบความร่วมมือนี้จะสนับสนุนการพัฒนาทรัพยากรบุคคลของภูมิภาค เสริมสร้างความเข้มแข็งด้านเครือข่ายทางวิชาการ ตลอดจนสนับสนุนให้ความร่วมมือระหว่างมหาวิทยาลัยอาเซียนและญี่ปุ่นในสาขาวิศวกรรมศาสตร์มีความเข้มแข็งมากยิ่งขึ้น
อนึ่ง AUN/SEED-Net เป็นเครือข่ายการพัฒนาการศึกษาด้านวิศวกรรมศาสตร์ในเอเชียตะวันออกเฉียงใต้จัดตั้งขึ้นตามข้อริเริ่มของที่ประชุมสุดยอดอาเซียน-ญี่ปุ่น และที่ประชุมสุดยอดอาเซียนบวกสาม ภายใต้เครือข่ายมหาวิทยาลัยอาเซียน เมื่อปี พ.ศ.2544ได้รับการสนับสนุนงบประมาณดําเนินการจากองค์การความร่วมมือระหว่างประเทศของญี่ปุ่น (Japan International Cooperatin Agency:JICA)
ปัจจุบันมีสถาบันการศึกษาเป็นสมาชิกกว่า40มหาวิทยาลัย ซึ่งในจํานวนนั้นมีสถาบันอุดมศึกษาของไทย จํานวน5แห่ง ร่วมเป็นสมาชิก คือ จุฬาลงกรณ์มหาวิทยาลัย มหาวิทยาลัยบูรพา มหาวิทยาลัยธรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง และมหาวิทยาลัยเกษตรศาสตร์
ข้อมูลโดย สํานักงานความสัมพันธ์ต่างประเทศ
สํานักงานปลัดกระทรวงศึกษาธิการ
สุกัญญา จันทรสมโภชน์:สรุป
กิตติกร แซ่หมู่:ภาพ
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ตรวจเยี่ยมพร้อมทั้งมอบนโยบายการปฏิบัติราชการสถาบันนิติวิทยาศาสตร์
วันศุกร์ที่ 4 ตุลาคม 2562
รัฐมนตรีว่าการกระทรวงยุติธรรม ตรวจเยี่ยมพร้อมทั้งมอบนโยบายการปฏิบัติราชการสถาบันนิติวิทยาศาสตร์
นายสมศักดิ์ เทพสุทิน รัฐมนตรีว่าการกระทรวงยุติธรรม ตรวจเยี่ยมพร้อมทั้งมอบนโยบายการปฏิบัติราชการสถาบันนิติวิทยาศาสตร์
ในวันศุกร์ที่ ๔ ตุลาคม ๒๕๖๒ เวลา ๑๐.๐๐ น. ณ ห้องประชุม ๑ สถาบันนิติวิทยาศาสตร์ อาคารรัฐประศาสนภักดี ศูนย์ราชการเฉลิมพระเกียรติฯ นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พันตํารวจเอก ดุษฎี อารยวุฒิ รองปลัดกระทรวงยุติธรรม หัวหน้ากลุ่มภารกิจด้านอํานวยความยุติธรรม และคณะทํางานรัฐมนตรีว่าการกระทรวงยุติธรรม ตรวจเยี่ยมและรับฟังการบรรยายบทบาทภารกิจของสถาบันนิติวิทยาศาสตร์ รวมถึงผลการดําเนินงานที่สําคัญ โดยมี พ.ต.ท. วรรณพงษ์ คชรักษ์ ผู้อํานวยการสถาบันนิติวิทยาศาสตร์ พร้อมด้วยคณะผู้บริหาร ข้าราชการและเจ้าหน้าที่ให้การต้อนรับ
โอกาสนี้ รัฐมนตรีว่าการกระทรวงยุติธรรม ได้เน้นย้ําให้ความสําคัญในการประชาสัมพันธ์บทบาทภารกิจของสถาบันนิติวิทยาศาสตร์ให้ประชาชนได้รับทราบ เพราะจะมีประโยชน์ต่อสังคมและประเทศชาติอย่างมาก รวมถึงการตรวจดีเอนเอให้ประชาชนโดยไม่เสียค่าใช้จ่าย การตรวจดีเอนเอในเส้นผมซึ่งเป็นเรื่องที่สําคัญควรได้รับการสนับสนุนจากภาครัฐบาล เพราะจะเป็นวิธีการควบคุมพฤติกรรมของเด็กในสถานพินิจและคุ้มครองเด็กและเยาวชน ซึ่งจะช่วยลดการกระทําความผิดซ้ําโดยจะต้องมีการเก็บสถิติเรื่องนี้อย่างต่อเนื่อง เพื่อลดปัญหาการเสพยาเสพติดที่เพิ่มขึ้นในปัจจุบันอีกด้วย จากนั้นรัฐมนตรีว่าการกระทรวงยุติธรรม และคณะ ตรวจเยี่ยมห้องปฏิบัติการด้านนิติวิทยาศาสตร์ กองพัฒนาระบบการติดตามคนหายและการพิสูจน์ศพนิรนาม กลุ่มปฏิบัติการนิติวิทยาศาสตร์ และกลุ่มตรวจพิสูจน์พยานเอกสาร เพื่อติดตามการทํางานและให้กําลังใจเจ้าหน้าที่ในการปฏิบัติงาน
รัฐบาลไทย-ข่าวทำเนียบรัฐบาล-ยธ.หารือหน่วยงานที่เกี่ยวข้องเพิ่มประสิทธิภาพ การบังคับใช้กฎหมาย พ.ร.บ. ห้ามเรียกดอกเบี้ยเกินอัตรา
วันพฤหัสบดีที่ 2 กุมภาพันธ์ 2560
ยธ.หารือหน่วยงานที่เกี่ยวข้องเพิ่มประสิทธิภาพ การบังคับใช้กฎหมาย พ.ร.บ. ห้ามเรียกดอกเบี้ยเกินอัตรา
พันตํารวจเอก ดุษฏี อารยวุฒิ รองปลัดกระทรวงยุติธรรม ในฐานะผู้อํานวยการศูนย์ช่วยเหลือลูกหนี้และประชาชนที่ไม่ได้รับความเป็นธรรม (ศนธ.ยธ.) เป็นประธานในการประชุมเรื่อง “การบังคับใช้กฎหมายพระราชบัญญัติห้ามเรียกดอกเบี้ยเกินอัตรา พ.ศ. ๒๕๖๐”
เมื่อวันพฤหัสบดีที่ ๒ กุมภาพันธ์ ๒๕๖๐ เวลา ๑๐.๐๐ น.
พันตํารวจเอก ดุษฏี อารยวุฒิ รองปลัดกระทรวงยุติธรรม
ในฐานะผู้อํานวยการศูนย์ช่วยเหลือลูกหนี้และประชาชนที่ไม่ได้รับความเป็นธรรม (ศนธ.ยธ.)
เป็นประธานในการประชุมเรื่อง “การบังคับใช้กฎหมายพระราชบัญญัติห้ามเรียกดอกเบี้ยเกินอัตรา พ.ศ. ๒๕๖๐”
เพื่อหารือแนวทางการบังคับใช้กฎหมายและการประสานการปฏิบัติ
และบูรณาการการทํางานอย่างเป็นรูปธรรมและมีประสิทธิภาพ
โดยมีพันตํารวจโท วิชัย สุวรรณประเสริฐ เลขานุการศูนย์ช่วยเหลือลูกหนี้และประชาชน
ที่ไม่ได้รับความเป็นธรรม กระทรวงยุติธรรม
พร้อมด้วยผู้แทนจากสํานักงานตํารวจแห่งชาติ กระทรวงมหาดไทย คณะรักษาความสงบแห่งชาติ
กรมสอบสวนคดีพิเศษ และผู้แทนจากกรมสรรพากร ตลอดจนผู้ที่เกี่ยวข้อง เข้าร่วมฯ
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-​การจัดการประชุมชี้แจงการดำเนินการของ กห.  ในฐานะประธานอาเซียน ในปี ๖๒
วันพฤหัสบดีที่ 28 กุมภาพันธ์ 2562
​การจัดการประชุมชี้แจงการดําเนินการของ กห.  ในฐานะประธานอาเซียน ในปี ๖๒
สํานักงานปลัดกระทรวงกลาโหม ได้จัดการประชุมชี้แจงการดําเนินการของกระทรวงกลาโหม ในฐานะประธานอาเซียนในปี ๖๒ ให้แก่ผู้แทนกระทรวงกลาโหมประเทศสมาชิกอาเซียน ประเทศคู่เจรจา และผู้ช่วยทูตทหารต่างประเทศประจําประเทศไทย ณ โรงแรมสุโขทัย กรุงเทพฯ
สํานักงานปลัดกระทรวงกลาโหม ได้จัดการประชุมชี้แจงการดําเนินการของกระทรวงกลาโหม ในฐานะประธานอาเซียนในปี ๖๒ ให้แก่ผู้แทนกระทรวงกลาโหมประเทศสมาชิกอาเซียน ประเทศคู่เจรจา และผู้ช่วยทูตทหารต่างประเทศประจําประเทศไทย ณ โรงแรมสุโขทัย กรุงเทพฯวัตถุประสงค์การประชุม เพื่อชี้แจงแผนงานและการดําเนินการของกระทรวงกลาโหม ในการเป็นเจ้าภาพจัดการประชุมในกรอบการประชุมรัฐมนตรีว่าการกระทรวงกลาโหมอาเซียน (ASEAN-Defence-Ministers’-Meeting-: ADMM) การประชุมรัฐมนตรีว่าการกระทรวงกลาโหมอาเซียน กับ รัฐมนตรีว่าการกระทรวงกลาโหมประเทศคู่เจรจา (ASEAN-Defence-Ministers’-Meeting-Plus-:-ADMM-Plus)-การประชุมอาเซียนว่าด้วยความร่วมมือด้านการเมืองและความมั่นคงในภูมิภาคเอเชีย-แปซิฟิก (ASEAN-Regional-Forum-:-ARF)-และการประชุมอื่นๆ ที่เกี่ยวข้อง ในปี ๖๒ ให้แก่ผู้แทนกระทรวงกลาโหมประเทศสมาชิกอาเซียน ประเทศคู่เจรจา และผู้ช่วยทูตทหารต่างประเทศประจําประเทศไทย เพื่อให้ได้รับทราบถึงขอบเขตของงานที่เกี่ยวข้องรวมทั้งเป็นการแลกเปลี่ยนความคิดเห็นระหว่างกัน เพื่อนําไปปรับปรุงให้มีความเหมาะสมยิ่งขึ้น ซึ่งการประชุมฯในครั้งนี้ ปลัดกระทรวงกลาโหม ได้กรุณาให้ผู้ช่วยทูตทหารต่างประเทศประจําประเทศไทย เข้าเยี่ยมคํานับเพื่อรับทราบกรอบนโยบายในระดับกระทรวงกลาโหม รวมทั้งการดําเนินการของกระทรวงกลาโหมในการเป็นเจ้าภาพจัดการประชุม-ADMM-และ-ADMM-Plus-รวมทั้ง การประชุมอื่นๆ ที่เกี่ยวข้อง ในปี ๖๒ ทําให้เกิดการเสริมสร้างความรู้และความเข้าใจในเรื่องดังกล่าว ให้แก่ผู้เข้าร่วมการประชุมฯ อีกทั้งยังเป็นการสานความสัมพันธ์ที่ดีระหว่างกระทรวงกลาโหม และสํานักงานผู้แทนทางทหารของมิตรประเทศให้มีความแน่นแฟ้น ยิ่งขึ้น ซึ่งจะส่งผลให้การปฏิบัติงานต่างๆ ร่วมกันในอนาคตมีประสิทธิภาพและประสิทธิผล โดยมีผู้เข้าร่วมการประชุมฯ ประกอบด้วย ผู้แทนกระทรวงกลาโหมประเทศสมาชิกอาเซียน ประเทศคู่เจรจา และผู้ช่วยทูตทหารต่างประเทศประจําประเทศไทย จํานวน ๒๖ ประเทศ รวม ๓๒ คน
รัฐบาลไทย-ข่าวทำเนียบรัฐบาล-กรมสรรพากรยืนยันข้อมูลจากมาตรการ “ชิมช้อปใช้” ไม่เกี่ยวข้องกับการตรวจสอบภาษี
วันพุธที่ 6 พฤศจิกายน 2562
กรมสรรพากรยืนยันข้อมูลจากมาตรการ “ชิมช้อปใช้” ไม่เกี่ยวข้องกับการตรวจสอบภาษี
ผู้ประกอบการบางส่วนยังคงมีความเข้าใจที่คลาดเคลื่อนเกี่ยวกับการส่งข้อมูลธุรกรรมจากมาตรการ “ชิมช้อปใช้” ให้กรมสรรพากรติดตามและตรวจสอบการจัดเก็บภาษี
ด้วยรัฐบาลได้มีนโยบายส่งเสริมให้ผู้ประกอบการขายสินค้าและบริการเข้าร่วมโครงการ "ชิมช้อปใช้ เฟส 1 และเฟส 2" ซึ่งปัจจุบันประชาชนได้มีการลงทะเบียนเพื่อรับสิทธิครบถ้วนแล้วจํานวน 13 ล้านคน และสามารถใช้จ่ายเงินจาก g-Wallet ได้ถึง 31 ธ.ค.2562 โดยสามารถตรวจสอบรายชื่อร้านค้าที่เข้าร่วมโครงการได้ที่ www.ชิมช้อปใช้.com อย่างไรก็ดี ผู้ประกอบการบางส่วนยังคงมีความเข้าใจที่คลาดเคลื่อนเกี่ยวกับการส่งข้อมูลธุรกรรมจากมาตรการ “ชิมช้อปใช้” ให้กรมสรรพากรติดตามและตรวจสอบการจัดเก็บภาษี
กรมสรรพากรขอเรียนว่า กรมสรรพากรใช้ระบบในการตรวจสอบความเสี่ยง หรือระบบ RBAs (Risk based audit system) ซึ่งมีการรวบรวมข้อมูลจากหลายช่องทางและมีการจําแนกเกณฑ์ในการคัดเลือกรายผู้ประกอบการกลุ่มดี กลุ่มเสี่ยง โดยผู้ประกอบการร้านค้าที่เข้าร่วมโครงการ"ชิมช้อปใช้" และมีการใช้ระบบการชําระเงินแบบอิเล็กทรอนิกส์ (e-Payment) กรมสรรพากรถือว่าผู้ประกอบการกลุ่มดังกล่าวเป็นกลุ่มดี และไม่ใช่เป้าหมายในการตรวจสอบภาษี ในขณะที่ผู้ประกอบการที่ใช้เงินสดจะมีความเสี่ยงในการถูกตรวจสอบมากกว่า
สําหรับผู้ที่มีข้อสงสัยสามารถสอบถามข้อมูลเพิ่มเติมได้ที่ศูนย์สารนิเทศสรรพากร (RD Intelligence Center) โทร. 1161 หรือที่สํานักงานสรรพากรทุกแห่งทั่วประเทศ
รัฐบาลไทย-ข่าวทำเนียบรัฐบาล-องค์การเภสัชกรรมชี้แจง การเผยแพร่ข้อมูลทางสื่อออนไลน์ "รพ.ขอรับบริจาคอุปกรณ์ทางการแพทย์ให้แจ้งมาที่องค์การเภสัชกรรม" เป็นข่าวปลอม! [กระทรวงสาธารณสุข]
วันศุกร์ที่ 3 เมษายน 2563
องค์การเภสัชกรรมชี้แจง การเผยแพร่ข้อมูลทางสื่อออนไลน์ "รพ.ขอรับบริจาคอุปกรณ์ทางการแพทย์ให้แจ้งมาที่องค์การเภสัชกรรม" เป็นข่าวปลอม! [กระทรวงสาธารณสุข]
องค์การเภสัชกรรมชี้แจง การเผยแพร่ข้อมูลทางสื่อออนไลน์ "รพ.ขอรับบริจาคอุปกรณ์ทางการแพทย์ให้แจ้งมาที่องค์การเภสัชกรรม" เป็นข่าวปลอม!
ตามที่มีการเผยแพร่ทางสื่อสังคมออนไลน์ สรุปได้ว่า ถ้าทราบว่ามีรพ.ไหนขาดแคลนหน้ากากอนามัย ชุดอุปกรณ์ ถุงมือทางการแพทย์ที่จําเป็นต้องใช้ในภาวะโควิด-19 ให้ดําเนินการตามขั้นตอนเพื่อแจ้งขอรับบริจาคไปที่องค์การเภสัชกรรมนั้น
องค์การเภสัชกรรมขอชี้แจงว่า "การเผยแพร่ข้อมูลดังกล่าวไม่เป็นความจริง! องค์การเภสัชกรรมไม่มีนโยบายดําเนินการตามข้อมูลที่เผยแพร่ดังกล่าว
องค์การเภสัชกรรม ดําเนินการจัดสรรอุปกรณ์ทางการแพทย์ ภายใต้การบริหารจัดการโดยศูนย์ปฏิบัติการกระจายยาและเวชภัณฑ์ในภาวะโควิด-19 ที่มีสํานักงานคณะกรรมการอาหารและยา (อย.) องค์การเภสัชกรรม(อภ.) และหน่วยงานที่เกี่ยวข้อง ร่วมกันบริหารจัดการ จัดสรรให้บุคลากรทางการแพทย์ เท่านั้น
จึงขอเรียนมาเพื่อทราบ และโปรดเผยแพร่ข้อมูลจริงนี้ต่อไป ขอขอบคุณมา ณ ที่นี้
ตามที่มีการเผยแพร่ทางสื่อสังคมออนไลน์ สรุปได้ว่า ถ้าทราบว่ามีรพ.ไหนขาดแคลนหน้ากากอนามัย ชุดอุปกรณ์ ถุงมือทางการแพทย์ที่จําเป็นต้องใช้ในภาวะโควิด-19 ให้ดําเนินการตามขั้นตอนเพื่อแจ้งขอรับบริจาคไปที่องค์การเภสัชกรรมนั้น
องค์การเภสัชกรรมขอชี้แจงว่า "การเผยแพร่ข้อมูลดังกล่าวไม่เป็นความจริง! องค์การเภสัชกรรมไม่มีนโยบายดําเนินการตามข้อมูลที่เผยแพร่ดังกล่าว
องค์การเภสัชกรรม ดําเนินการจัดสรรอุปกรณ์ทางการแพทย์ ภายใต้การบริหารจัดการโดยศูนย์ปฏิบัติการกระจายยาและเวชภัณฑ์ในภาวะโควิด-19 ที่มีสํานักงานคณะกรรมการอาหารและยา (อย.) องค์การเภสัชกรรม(อภ.) และหน่วยงานที่เกี่ยวข้อง ร่วมกันบริหารจัดการ จัดสรรให้บุคลากรทางการแพทย์ เท่านั้น
จึงขอเรียนมาเพื่อทราบ และโปรดเผยแพร่ข้อมูลจริงนี้ต่อไป ขอขอบคุณมา ณ ที่นี้
รัฐบาลไทย-ข่าวทำเนียบรัฐบาล-นายกฤษศญพงษ์ ศิริ ปลัดกระทรวงวัฒนธรรม เป็นประธานประชุมคณะทำงานขับเคลื่อนการดำเนินงานตามนโยบายการส่งเสริมผ้าไทย
วันพุธที่ 10 มิถุนายน 2563
นายกฤษศญพงษ์ ศิริ ปลัดกระทรวงวัฒนธรรม เป็นประธานประชุมคณะทํางานขับเคลื่อนการดําเนินงานตามนโยบายการส่งเสริมผ้าไทย
นายกฤษศญพงษ์ ศิริ ปลัดกระทรวงวัฒนธรรม เป็นประธานประชุมคณะทํางานขับเคลื่อนการดําเนินงานตามนโยบายการส่งเสริมผ้าไทย
วันที่ ๑๐ มิถุนายน ๒๕๖๓ เวลา ๑๔.๐๐ น. นายกฤษศญพงษ์ ศิริ ปลัดกระทรวงวัฒนธรรม เป็นประธานประชุมคณะทํางานขับเคลื่อนการดําเนินงานตามนโยบายการส่งเสริมผ้าไทย โดยมีนางยุพา ทวีวัฒนะกิจบวร รองปลัดกระทรวงวัฒนธรรม ผู้บริหารกระทรวงวัฒนธรรม และผู้แทนจากหน่วยงานที่เกี่ยวข้องเข้าร่วม ณ ห้องประชุมชั้น ๖ กระทรวงวัฒนธรรม
รัฐบาลไทย-ข่าวทำเนียบรัฐบาล-4 แผนหลัก ปฏิบัติการฝนหลวง ปี 2563
วันจันทร์ที่ 24 กุมภาพันธ์ 2563
4 แผนหลัก ปฏิบัติการฝนหลวง ปี 2563
วันเสาร์ที่ 22 กุมภาพันธ์ 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเร่งปฏิบัติการฝนหลวง ประกอบด้วย 4 แผนหลัก คือ แผนบรรเทาปัญหาหมอกควันและไฟป่า เพื่อลดความหนาแน่นของหมอกควัน/ แผนยับยั้งการเกิดพายุลูกเห็บ ลดความเสียหายจากพายุลูกเห็บในพื้นที่การเกษตร / แผนป้องกันและแก้ไขภัยแล้ง สร้างความชุ่มชื้นให้กับพื้นที่ป่าไม้และเพิ่มปริมาณน้ําฝนในพื้นที่เกษตรกรรม และแผนเติมน้ําต้นทุนให้เขื่อนกักเก็บน้ํา เพื่อเพิ่มปริมาณน้ําเก็บกักให้กับเขื่อนต่าง ๆ ทั้งนี้ เพื่อแก้ไขปัญหา ลดความเดือดร้อนของประชาชน ครอบคลุมพื้นที่เพื่อการอุปโภคบริโภค การเกษตรและการป้องกันภัยธรรมชาติอย่างมีประสิทธิภาพ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  25 ธันวาคม 2561
วันอังคารที่ 25 ธันวาคม 2561
สรุปข่าวการประชุมคณะรัฐมนตรี  25 ธันวาคม 2561
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-ไทยย้ำสานต่อความร่วมมือสหรัฐฯ
วันจันทร์ที่ 22 พฤษภาคม 2560
ไทยย้ําสานต่อความร่วมมือสหรัฐฯ
นางสาววิบูลย์ลักษณ์ ร่วมรักษ์ ปลัดกระทรวงพาณิชย์ หารือร่วมกับ Ms. Diane Farrell, Deputy Assistant Secretary for Asia กระทรวงพาณิชย์สหรัฐฯ เกี่ยวกับแนวนโยบายเศรษฐกิจของสหรัฐฯ และการเสริมสร้างความร่วมมือทางเศรษฐกิจระหว่างกัน
โดยสหรัฐฯ ย้ําว่าจะมุ่งสานต่อความสัมพันธ์ทางการค้าและการลงทุนกับไทยอย่างต่อเนื่อง ซึ่งได้เชิญชวนให้ไทยเข้าไปลงทุนในสาขาปิโตรเลียมและก๊าซธรรมชาติในสหรัฐฯ ด้วย
การหารือในครั้งนี้ ไทยได้รับทราบแนวทางการจัดทํารายงานตามคําสั่งพิเศษของประธานาธิบดีสหรัฐฯ (executive order) ในการประเมินสาเหตุหลักของการขาดดุลการค้าสหรัฐฯ กับประเทศคู่ค้าและการพิจารณาทบทวนข้อผูกพันและการบังคับใช้ความตกลงทางการค้าที่ก่อให้เกิดความไม่เป็นธรรมกับสหรัฐฯ โดยประเมินข้อมูลด้านความสัมพันธ์ทางการค้าของสหรัฐฯ กับประเทศคู่ค้าอย่างรอบด้าน ครอบคลุมการค้าสินค้า การค้าบริการและการลงทุน อีกทั้งสหรัฐฯ ยังให้ความสําคัญกับการมีส่วนร่วมของทุกภาคส่วนในกระบวนการยกร่างกฎหมายที่เกี่ยวข้องกับการค้าของสหรัฐฯ เพื่อเสริมสร้างความโปร่งใส ซึ่งสอดคล้องกับกระบวนการ ยกร่างกฎหมายของไทยที่เปิดโอกาสให้ผู้มีส่วนได้ส่วนเสียเข้าร่วมแสดงความคิดเห็นก่อนกฎหมายมีผลใช้บังคับ
นางสาววิบูลย์ลักษณ์ กล่าวเพิ่มเติมว่า ไทยได้เน้นย้ําถึงความคืบหน้าการดําเนินงานของไทยอย่างมีนัยสําคัญในหลายประเด็นด้านการค้าภายใต้การประชุม TIFA JC อาทิ กฎระเบียบด้านศุลกากรและทรัพย์สินทางปัญญา โดยเฉพาะการป้องกันและปราบปรามการละเมิดทรัพย์สินทางปัญญาของไทย อาทิ การปรับปรุงกฎหมายและการบังคับใช้กฎหมาย รวมทั้งการเข้าเป็นภาคีพิธีสารมาดริดและสนธิสัญญาว่าด้วยลิขสิทธิ์ขององค์การทรัพย์สินทางปัญญาโลก (WCT) เพื่อให้การคุ้มครองทรัพย์สินทางปัญญาของไทยอย่างมีประสิทธิภาพ ซึ่งกรมทรัพย์สินทางปัญญาจะหารือเชิงเทคนิคผ่าน VDO conference กับสํานักงานผู้แทนการค้าสหรัฐฯ ในวันที่ 19 พฤษภาคม 2560 ซึ่งคาดว่าการหารืออย่างต่อเนื่องจะส่งผลในทิศทางบวก ช่วยให้สหรัฐฯ ยกระดับไทยจากบัญชีประเทศที่ต้องจับตามองเป็นพิเศษ (PWL) โดยเร็ว
ปัจจุบัน สหรัฐฯ เป็นคู่ค้าที่สําคัญอันดับที่ 3 ของไทย โดยในปี 2016 มีมูลค่าการค้าระหว่างกัน รวม 36,553 ล้านเหรียญสหรัฐฯ ลดลงจากปี 2015 ร้อยละ 3.6 โดยสหรัฐฯ เป็นตลาดส่งออกสําคัญ อันดับที่ 1 ของไทยด้วยมูลค่าการส่งออก 24,495 ล้านเหรียญสหรัฐฯ เพิ่มขึ้นจากปี 2015 ร้อยละ 1.8 และสหรัฐฯ เป็นแหล่งนําเข้าอันดับที่ 3 ของไทย รองจากจีน และญี่ปุ่น คิดเป็นมูลค่าทั้งสิ้น 12,057 ล้านเหรียญสหรัฐฯ ลดลงจากปี 2015 ร้อยละ 13